b'\n_START_ARTICLE_\nPeter-Michael Kolbe\n_START_PARAGRAPH_\nPeter-Michael Kolbe (f\xc3\xb8dt 2. august 1953 i Hamburg, Vesttyskland) er en tidligere tysk roer, og tredobbelt olympisk s\xc3\xb8lvvinder._NEWLINE_Han vandt s\xc3\xb8lv i single-sculler ved b\xc3\xa5de 1976-, 1984- og 1988-legene. Hans store rival var finnen Pertti Karppinen, som han blev besejret af i OL-finalerne i b\xc3\xa5de 1976 og 1984. I 1980 deltog Kolbe dog ikke grundet den vestlige boykot af legene i Moskva, og i 1988 blev han sl\xc3\xa5et i finalen af \xc3\xb8sttyskeren Thomas Lange._NEWLINE_Mens Kolbe ikke n\xc3\xa5ede at vinde guldmedaljer i OL-sammenh\xc3\xa6ng opn\xc3\xa5ede han st\xc3\xb8rre succes ved verdensmesterskaberne. Hele fem gange vandt han guld i single-sculler, hvilket er rekord for denne b\xc3\xa5dklasse. Ved disse mesterskaber lykkedes det ham flere gange at sl\xc3\xa5 rivalen Karppinen. Han vandt udover de fem guldmedaljer ogs\xc3\xa5 to s\xc3\xb8lv- og \xc3\xa9n bronzemedalje i VM-sammenh\xc3\xa6ng.'